Imtella' Settembru 3, 2021 Fl-aħħar 24 siegħa feġġew 42 każ ġdid ta' Covid-19 waqt li fiequ 55. B'hekk in-numru ta' persuni li għandhom il-virus issa huwa ta' 691. Fl-Isptar Mater Dei hemm 37 persuna li qed jingħataw il-kura minħabba l-virus. Minnhom 2 jinsabu fit-Taqsima tal-Kura Intensiva (ITU). In-numru tal-vittmi baqa' ta' 441 wara li ma ġiet rappurtata ebda mewt. Il-każijiet il-ġodda feġġew minn 3,439 'swab test' li tellgħu t-total ta' testijiet għal 1,201,506. In-numru ta' dawk li ħadu l-virus mindu feġġ f'pajjiżna tela' għal 36,364. Dawk li, skont l-awtoritajiet, irkupraw mill-pandemija issa laħaq l-34,836. Sal-bieraħ kienu ngħataw 798,068 doża tat-tilqima b'414,557 ikunu l-ewwel doża. Dawk li ħadu t-tilqima b'mod komplut issa jammontaw għal 413,292.